ദത്ത് വിവാദം ദത്തെടുക്കല് കാര്യങ്ങള് പരസ്യപ്പെടുത്താനാവില്ല: ശിശുക്ഷേമ സമിതിയെ പിന്തുണച്ച് ഡിവൈഎഫ്ഐ പേരൂര്ക്കടയില് കുഞ്ഞിനെ കൈമാറിയ സംഭവത്തില് ശിശുക്ഷേമ സമിതിയെ പിന്തുണച്ച് ഡിവൈ എഫ് ഐ. ദത്തെടുക്കല് കാര്യങ്ങള് പരസ്യപ്പെടുത്താന് ശിശുക്ഷേമ സമിതിക്കാവില്ല. നിയമപരമായാണ് ഇതുവരെ കാര്യങ്ങള് ചെയ്തത്. വിഷയത്തില് ഇടപെടാന് പരിമിതിയുണ്ടെന്നും ഡിവൈ എഫ് ഐ വ്യക്തമാക്കി. ഡിവൈ എഫ് ഐ അനുമപമയ്ക്കൊപ്പമാണ്. നിയമപരമായ പരിശോധനകള് നടക്കട്ടെയെന്നും ഡിവൈ എഫ് ഐ പ്രതികരിച്ചു. ഇതിനിടെ അമ്മയുടെ സമ്മതമില്ലാതെ കുഞ്ഞിനെ ദത്ത് നല്കിയ കേസില് ശിശുക്ഷേമ സമിതിക്ക് കുടുംബ കോടതിയുടെ വിമര്ശനം. കുഞ്ഞിനെ കൈമാറിയതോ അതോ ഉപേക്ഷിച്ചതോ എന്നതില് സമിതി വ്യക്തത വരുത്തണമെന്ന് കോടതി നിര്ദേശിച്ചു.ദത്തെടുക്കല് നടപടികളില് ക്രമക്കേട് നടന്നതായി ആക്ഷേപമുയര്ന്നിരുന്നു. കുഞ്ഞിനെ എത്തിച്ച് ഡിഎന് എ പരിശോധന നടത്തണമെന്നും കോടതി നിര്ദേശിച്ചു. Read Also : ദത്ത് വിവാദം മുന്കൂര് ജാമ്യാപേക്ഷയുമായി അനുപമയുടെ അച്ഛനടക്കം ആറ് പ്രതികള് അതേസമയം ദത്ത് നടപടികള് സ്റ്റേ ചെയ്ത് കോടതി ഉത്തരവിട്ടു. തുടര്നടപടികള് അറിയിക്കാന് സര്ക്കാരിന് നിര്ദേശം നല്കിയ കോടതി പൊലീസ് അന്വേഷണ റിപ്പോര്ട്ട് മുദ്രവച്ച കവറില് സമര്പ്പിക്കണമെന്നും ആവശ്യപ്പെട്ടു. കേസ് നവംബര് ഒന്നിന് വീണ്ടും പരിഗണിക്കും. ദത്ത് നടപടികള് സ്റ്റേ ചെയ്ത് കോടതി ഉത്തരവില് സന്തോഷമെന്ന് അനുപമ പ്രതികരിച്ചു. നവംബര് ഒന്നിന് വിധി അനുകൂലമാകുമെന്ന് പ്രതീക്ഷിക്കുന്നതായി അനുപമ പറഞ്ഞു. Story Highlights : DFYI on baby abduction incident